Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 82

4. Specifikus üzenetek Az általános üzenetek közül a civil szervezetek számára is elsõsorban a lehetõségeket, a felkészülést és a jövõt hangsúlyozó központi üzenet adja a kommunikáció keretét. — A civil szektor egészének szóló üzenetek: „A csatlakozás új lehetõségeket ad a civil szektornak”, „Az EU pályázati információk elérhetõek”, „Lépni kell, aktivitásra és tanulásra van szükség”, „A civil szervezetek a kormány partnerei a felkészülési folyamatban”. Az ágazati civil szervezeteket — hasonlóan a gazdasági szereplõkhöz — elsõsorban az õket érintõ specifikus üzenetek és szakmai információk érdeklik. Így õket megcélozva elsõsorban nem a szó szoros értelmében vett üzeneteket kell küldeni, hanem rendszeres, szakszerû, céltudatos információs és támogató rendszer szükséges. — Az ágazati civil szervezeteknek szóló specifikus üzenetek: Ezek a minisztériumok és a vonatkozó civil szervezetek által közösen kidolgozandó üzenetek ágazatonként, szakterületenként mutatják be az adott ágazatra, területre vonatkozó speciális helyzetet, trendeket, szabályozást, a civilek számára fontos jellemzõket az EU-csatlakozás kontextusában.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes